קצין זוטר ראשי (Master chief petty officer) **ג'ון 117** (באנגלית: **John-117**), מוכר יותר בשם הדרגה שלו "**מאסטר צ'יף** (באנגלית: **Master Chief**)", הוא דמות בדיונית והפרוטגוניסט בסדרת משחקי הירי בגוף ראשון Halo. מאסטר צ'יף מופיע בכל משחקי הסדרה של היילו למעט המשחקים Halo: Reach (אנ') וHalo 3: ODST.דמותו גם מופיעה ברומנים גרפיים בסדרת ספרי היילו. בננוסף למאסטר צ'יף יש הופעות משניות והופעות קמע בקהילות היילו אחרות.

מאסטר צ'יף הוא חייל על (אנ') המכונה "ספרטני", (ביקום של היילו הספרטנים הם ילדים שבדומה לילדים בעיר היוונית העתיקה ספרטה, הם נלקחים ממשפחותיהם ומאומנים מילדות ללחימה). הוא כמעט אף פעם לא מראה את פניו ולעיתים נדירות נראה ללא שריונו וקסדתו. בדרך כלל מכנים אותו על ידי דרגת חיל הים שלו ולא על שמו. מאסטר צ'יף מדובב על ידי סטיב דאונס (אנ'), תקליטן לשעבר, במשחקי הווידאו שבהם הוא מופיע. דאונס ביסס את אישיותו של הצ'יף על רישום דמות ראשוני, שתיאר כדמות בסגנון של קלינט איסטווד. עם כל פעם נוספת שהדמות מופיעה, העיצוב החזותי שלו עובר חידוש או עדכון.

מאסטר צ'יף משמש כקמע עבור סדרת המשחקים היילו והמותג של חברת Xbox. הדמות קיבלה ביקורת חיובית ברוב הביקורות עליה; בעוד שמבקרים מסוימים תיארו את אופיו השקט וחסר הפנים של צ'יף כחולשה וחסרון, מבקרים אחרים טענו כי תכונות אלו מאפשרות לשחקנים ליצור תדמית משלהם לדמות ולהבין אותה בצורה טובה יותר. ביקורות שהעוברו על כך שבעלילת משחק הווידאו Halo 5: Guardians (אנ'), תפקידו של מאסטר צ'יף הופחת הביאו לכך שמפתחי סדרת משחקי הווידאו, Industries ‏343 (אנ') נתנו לדמות תפקיד יותר משמעותי בעלילת המשחק הבא בסדרתם Halo Infinite שיצא בדצמבר 2021.

פיתוח הדמות
-----------

המשימה לפיתוח המודל הממוחשב של מאסטר צ'יף למשחק הווידאו Halo: Combat Evolved (אנ'), המשחק הראשון בסדרת משחקי היילו הוטלה על המנהל האמנותי מרקוס להטו ורוברט מקלי. מאוחר יותר נשכר שי קאי וואנג לאמנות קונספט. אחד מהשרטוטים של וואנג הפך לבסיס למאסטר צ'יף, אך ההמרה הראשונית של הרישום למודל תלת־ממדי נראתה דו־ממדית מדי ובהשראת אנימה. להטו הרגיש שהדמות צריכה להרגיש יותר כמו טנק מהלך ולכן הנפך של המודל הוגדל. שריונו של מאסטר צ'יף עבר שינויים שונים, כגון תוספת של אנטנה (ובהמשך הסרה שלה), וגוון ירוק. מגן הדו-שיניים של הדמות, שנועד לשדר מהירות וזריזות, נוצר בהשראת קסדות אופני BMX.

### דיבוב

המדובב סטיב דאונס באוטקוטון בשנת 2011
סטיב דאונס, שמדובב את קולו של מאסטר צ'יף, הוא תקליטן ומדבב שמעולם לא שיחק במשחקי וידאו לפני עבודתו בסדרת היילו. הניסיון הקודם של דאונס בדיבוב של משחקי וידאו היה חלק קטן עבור Septerra Core (אנ'). במהלך הפקת היילו המליץ מרטין אודונל (אנ'), המנהל המוזיקלי של Bungie, המליץ על דאונס לתפקיד דיבובו של מאסטר צ'יף בהתבסס על ניסיונו בעבודה עם דאונס ב-Septerra. דאונס מעולם לא התראיין לקטע, ותיאר את קבלתו לתפקיד כשיחת טלפון.

הופעות
------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. יש להשלים את המידע על הופעותיו בסדרה הראשית, יש קישור לטיוטה שמפרטת על הופעות אלו בדף השיחה.
דמותו של מאסטר צ'יף מופיעה מחוץ לקנון של היילו, הדמות מופיעה בהופעת אורח כדמות שחקן (אנ') בגרסת ה-Xbox One של Super Bomberman R (אנ'),. בנוסף במשחק פורטנייט אפשר לרכוש סקין של הדמות. וריאציה מימי הביניים של השריון של מאסטר צ'יף מופיעה ב-Fable II (אנ'), כחליפת השריון שלבשה דמותו של גיבור אגדי בשם "האל". חברת Team Ninja (אנ') שעוסקת בפיתוח משחקי מחשב פנתה לחברת בונגי וביקשה אישור להשתמש במאסטר צ'יף במשחק הווידאו שלה Dead or Alive 4 (אנ') שיצא בשנת 2006. אף על פי שבסופו של דבר דמותו של מאסטר צ'יף לא הופיעה במשחק משום שהיא לא התאימה לעלילתו, התעניינותה של חברת בונגי ברעיון הביאה לשיתוף פעולה בין שתי החברות שגרם להתפתחותה של דמות בשם ניקול (ספרטנית-458) שמופיעה במשחק Dead or Alive 4. הדמות מוזכרת בסדרה הפרודית Red vs. Blue (אנ') של חברת Rooster Teeth Productions (אנ') שמבוססת על היילו.

תכונות
------

במשחקי הווידאו, מאסטר צ'יף נראה לעיתים נדירות ללא שריונו. כדי לסייע לשחקנים להזדהות עם הדמות, סצנות אחדות חושפות חלק מהפנים שלו, אך לעולם לא חושפות אותם במלואם; למשל, בסצנת הסיום של המשחק Halo: Combat Evolved מאסטר צ'יף מסיר את קסדתו, אך תנועת המצלמה מסתירה את ראשו. אוקונור אמר בראיון כי חשיפת פניו של מאסטר צ'יף אינה חשובה כמו לחשוף את האירועים המתרחשים סביב הדמות. בסוף "היילו 4", אם השחקן מביס את המשחק ברמת הקושי הגבוה ביותר, עיניו של מאסטר צ'יף מוצגות בקצרה כשהוא מסיר את הקסדה שלו. "בהיילו: המבול", מאסטר צ'יף מתואר כאדם גבוה עם שיער חום קצר, עיניים רציניות ותווי פנים חזקים. עורו לבן באופן טבעי כתוצאה מבילוי רוב זמנו בשריונו. גובהו של מאסטר צ'יף עומד על בערך 2.13 מטר ומשקלו 450 ק"ג (כולל השריון); בלעדיו הוא עומד על 2.00 מטר גובה ומשקלו הוא כ-130 ק"ג.

השפעה תרבותית
-------------

### מוניטין

הדמות הופיעה ברשימות הדמויות הטובות ביותר ממשחקי וידאו של: UGO, GamesRadar, אמפייר, גינס שיאי העולם: מהדורת גיימרים, Complex ו-Time. ‏ IGN הציעה כי המוות הדרמטי של הדמות יכול להיות אחד מהאירועים המשמעותים ביותר בהיסטוריה של משחקי המחשב. דומתו של מאסטר צ'יף זכתה לשבחים על אופייה חסר הפנים, אולם היו גם מבקרים שהעבירו ביקורת על אופי זה, ואף היו מבקרים שטענו שדמותו מוערכת יתר על המידה. בכתבה במגזין "The Artifice" טען סם גריי שהדמות לא "נמצאת במנוחה" ושהיא מפוצלת בין דמות של גיבור שקט ודמות של גיבור פעיל, והיעדר הסכסוך בין הדמויות הפנימיות שלה גורמת לדמותו של מאסטר צ'יף להיות לא מעניינת. פרנק אוקונור מחברת בונגי ציין כי "עצם זה שהשחקן 'מבלה הרבה זמן' עם דמותו של מאסטר צ'יף, גורם ליצירת מתח בין שחקנים שמעדיפים שאישיותו תהיה מפותחת ומשמעותית יותר לבין אלו שמעדיפים "דמות מועילה וחסרת רגש".

בספטמבר 2007 נחשף פסל שעווה של מאסטר צ'יף שהוצג במוזיאון מאדאם טוסו בלאס וגאס. על הפסל ששוקל כ-113 קילוגרם ומתנשא לגובה של 2.2 מטר עבדו עשרה אמנים שונים.

קישורים חיצוניים
----------------

ויקישיתוף מדיה וקבצים בנושא **מאסטר צ'יף** בוויקישיתוף

הערות שוליים
------------

1. 1 2  Trautmann, Eric (2004). *The Art of Halo*. New York: Del Ray Publishing. ISBN 0-345-47586-0.
2. ↑  Barnett, Brian, Master Chief's Creator Talks About the Origins of the Iconic Character – IGN Unfiltered, IGN, ‏11 במאי 2020
3. ↑  Bungie, One Million Years B.X. Bungie.net, ‏10 בפברואר 2006
4. ↑  Robinson, Martin (2011). *Halo: The Great Journey – The Art of Building Worlds*. Titan Books. p. 148. ISBN 978-0857685629.
5. ↑  KLind, Interview with the Master Chief, ButtonBasher, ‏26 ביולי 2006
6. ↑  McWhertor, Michael (15 במרץ 2018). "Super Bomberman R goes multiplatform with help from Ratchet and Master Chief". *Polygon*. Vox Media. נבדק ב-9 במאי 2020. `{{cite web}}`:  (עזרה)
7. ↑  "'Fortnite' adds Halo's Master Chief and a playable Blood Gulch". *Engadget* (באנגלית). נבדק ב-2020-12-11.
8. ↑  Ross Miller (7 באוגוסט 2008). "Master Chief crash lands into Fable 2". Joystiq. אורכב מ-המקור ב-8 באוגוסט 2008. נבדק ב-7 באוגוסט 2008. `{{cite web}}`:  (עזרה)
9. ↑  "Dead or Alive 4 Q&A". *GameSpot*. 20 במרץ 2006. אורכב מ-המקור ב-7 בנובמבר 2012. נבדק ב-20 באוגוסט 2007. `{{cite web}}`:  (עזרה)
10. ↑  Kelly, Kevin (17 ביוני 2007). "Watch the Exclusive *RvB* Content Without a Zune". *Joystiq*. אורכב מ-המקור ב-21 באוגוסט 2007. נבדק ב-11 בספטמבר 2007. `{{cite web}}`:  (עזרה)
11. ↑  Lev Grossman, The Man in the Mask, באתר טיים, ‏30 באוגוסט 2007
12. ↑  Kolan, Patrick (2 בספטמבר 2006). "IGN interview with Frankie O'connor". *IGN*. נבדק ב-2 בספטמבר 2007. `{{cite web}}`:  (עזרה)
13. ↑  Makuch, Eddie (21 באוגוסט 2015). "Halo 5 Won't Reveal Master Chief's Face". *GameSpot*. CBS Interactive. נבדק ב-5 בספטמבר 2020. `{{cite web}}`:  (עזרה)
14. ↑  Dietz, William (2003). *Halo: The Flood*. New York: Ballantine Books. ISBN 0-345-45921-0.
15. ↑  Bungie (2004). *Halo 2 Instruction Manual*. Microsoft Game Studios. p. 8.
16. ↑  Nylund, Eric (2001). *Halo: The Fall of Reach*. New York: Ballantine Books. ISBN 0-345-45132-5.
17. ↑  Mark MacDonald, "Spartan Specs: Under the Chief's hood", *Electronic Gaming Monthly* 225 (February 2008): 26–27.
18. ↑  Best Heroes of All Time: Master Chief, UGO Networks, ‏24 בספטמבר 2007 (ארכיון)
19. ↑  The 25 best new characters of the decade, GamesRadar, ‏29 בדצמבר 2009 (ארכיון)
20. ↑  The 50 Greatest Video Game Characters, Empire magazine (ארכיון)
21. ↑  Marchiafava, Jeff, Guinness Names Top 50 Video Game Characters Of All Time, Game Informer, ‏16 בפרברואר 2011
22. ↑  Chad Hunter, Michael Rougeau, The 50 Greatest Soldiers In Video Games, Complex.com (ארכיון)
23. ↑  Eadicicco, Lisa; Alex Fitzpatrick, Matt Peckham, The 15 Most Influential Video Game Characters of All Time, ‏30 ביוני 2017
24. ↑  Moriarty, Colin, Wednesday 10: Video Game Characters That Should Die, IGN, ‏18 בפברואר 2009 (ארכיון)
25. ↑  Crecente, Brian (24 בספטמבר 2007). "Feature: *Halo 3* Review". Kotaku. אורכב מ-המקור ב-13 בפברואר 2009. נבדק ב-28 בספטמבר 2007. `{{cite web}}`:  (עזרה)
26. ↑  Schedeen, Jesse (24 באפריל 2009). "Top 10 Most Overrated Videogame Characters". *IGN*. p. 5. אורכב מ-המקור ב-13 בדצמבר 2012. נבדק ב-25 באפריל 2009. `{{cite web}}`:  (עזרה)
27. ↑  Vincent, Brittany. "Top 10 Most Overrated Video Game Characters". *Cheat Code Central*. אורכב מ-המקור ב-25 בנובמבר 2012. נבדק ב-14 באוגוסט 2012. `{{cite web}}`:  (עזרה)
28. ↑  Gray, Sam (15 בדצמבר 2013). "Halo: Is Master Chief a Good Protagonist?". *The Artifice*. נבדק ב-8 בספטמבר 2020. `{{cite web}}`:  (עזרה)
29. ↑  Peckham, Matt (29 באוקטובר 2015). "Halo's Frank O'Connor Reacts to Criticism of Halo 5". *Time*. ארכיון מ-12 במרץ 2016. נבדק ב-27 במרץ 2018. `{{cite journal}}`:  (עזרה)
30. ↑  "Master Chief Invades Madame Tussauds". Microsoft. 10 בספטמבר 2007. אורכב מ-המקור ב-16 בספטמבר 2007. נבדק ב-21 בספטמבר 2007. `{{cite web}}`:  (עזרה)